સમગ્ર ભારતમાં કોંગ્રેસે પેટ્રોલ-ડીઝલ સહિતના વધતા જતા ભાવોની સામે બંધનુ એલાન આપ્યું હતું. નવસારી જિલ્લા કોંગ્રેસે પણ તેનું સમર્થન કર્યું હતું. જેના પગલે શહેરમાં કોંગ્રેસના કાર્યકરો સ્વૈચ્છિક બંધ રાખવા લોકોને અપીલ કરવા ઉમટી પડ્યા હતા. સ્ટેશન વિસ્તારથી તેમણે બંધને સમર્થન આપવા લોકોને અપીલ કરતા જોવા મળ્યા હતા. જોકે શહેરમાં કોઈ અઘટિત ઘટના નહીં ઘટે તે માટે પોલીસ બંદોબસ્ત હતો. સ્ટેશન વિસ્તારમાં બંધ માટે અપીલ કરી રહેલા 12 કોંગ્રેસી કાર્યકરોની અટક કરી હતી. એ વખતે પોલીસ અને કોંગ્રેસી કાર્યકરો વચ્ચે તુતુમૈંમૈં થઈ હતી. વિજલપોરમાં બંધને સફળતા મળી હતી. મહત્તમ દુકાનો, ઉદ્યોગ-વેપાર બંધ રહ્યા હતા.